open-index/open-wikipedia-markdown huggingface dataset:
Magne Nilssen

**Magne Nilssen** (født 30. oktober 1910 på Ringsaker, død 15. februar 2005 på Gjøvik) var en predikant, redaktør og sangforfatter. 

I sin ungdom var han i Frelsesarméen, men fant sin plass i Norsk Luthersk Misjonssamband.

Han skrev mange kristne sanger, og noen havnet i melodiboken. Han er forfatter av «Ungdommens lykke er samfunn med Gud» som kanskje er hans mest kjente og komponist av «Liten er jeg nok».

Nilssen var aktiv i Norsk Luthersk Misjonssamband fra 1931 til 1977. Han var forkynner i Oppland krets i perioden 1931 til 1942, han var ungdomssekretær i perioden 1942 til 1947, redaktør av Blåveisen (magasin) samt sekretær ved hovedkontoret 1947 til 1956, deretter kretssekretær i Oppland fra 1956 til 1972, og forkynner for hovedstyret til 1977.

I en årrekke var han leirleder på leirstedet Åreeld, Hermannstølen i Tisleidalen. Stedet ble skjenket til Norsk Luthersk Misjonssamband av to søstre. Magne Nilssen og kona drev stedet som husfar og husmor. Det var også stevner der hver sommer.

Nilssen var gift med Marie, og sammen fikk de 4 barn.

## Referanser


## Eksterne lenker
* Hvem, hva, hvor i Norsk Luthersk Misjonssamband: Nilssen, Magne
Ionestyrke

**Ionestyrken** til en løsning er et mål på konsentrasjonen av ioner i denne løsningen. Ioniske forbindelser dissosierer i ioner når de blir oppløst i vann. Den totale elektrolyttkonsentrasjonen i en løsning vil påvirke viktige egenskaper, slik som dissosiasjonen og løseligheten av ulike salter. En av de karakteristiske egenskapene til en løsning med oppløste ioner er ionestyrken.

## Kvantifisering av ionestyrke
**Ionestyrken**, *I*, til en løsning er en funksjon av konsentrasjonen av *alle* ioner som er til stede i løsningen.

 I = \begin{matrix}\frac{1}{2}\end{matrix}\sum_{{\rm i}=1}^{n} c_{\rm i}z_{\rm i}^{2} 

hvor *c*i er den molare konsentrasjon av et ion (mol·dm−3), *z*i er ladningen til ionet, og summen inkluderer alle ioner i løsningen. For en 1:1 elektrolytt som natriumklorid er ionestyrken lik konsentrasjonen, men MgSO<sub>4</sub> har derimot fire ganger så stor ionestyrke. Generelt bidrar multivalente ioner (det vil si ioner med flere valenser) sterkt til ionestyrken.

For eksempel er ionestyrken til en blandet løsning bestående av 0,050&nbsp;mol dm−3 Na2SO4 og 0,020&nbsp;mol dm−3 NaCl er:
*I* = 1/2((2 × (+1)2 × 0.050) + (+1)2 × 0.020 + (−2)2 × 0.050 + (−1)2 × 0.020) = 0.17&nbsp;mol·dm-3


Siden volumenheter i ikke-ideelle løsninger strengt tatt ikke kan legges sammen, foretrekkes det ofte å arbeide med molalitet (mol/kg{H2O}) fremfor molaritet (mol/L). I dette tilfellet er ionestyrke definert som:

 I = \begin{matrix}\frac{1}{2}\end{matrix}\sum_{{\rm i}=1}^{n} b_{\rm i}z_{\rm i}^{2} 

## Se også
* Aktivitet (kjemi)
* Aktivitetskoeffisient
* Sternlaget

## Kilder
* 
* 

## Eksterne lenker
*  Ionic strength
*  pH-beregning - ionestyrke og aktivitetskoeffisienter
Hilde Midthjell

**Hilde Midthjell** (født 20. juli 1960 i Rakkestad) er en norsk gründer og forretningskvinne.

I 1987 startet hun kosmetikkfirmaet Dermanor som senere ble inkludert i holdingselskapet Dermagruppen. Dermagruppen inkluderte bl.a. Dermanor i Norge, Danmark og Sverige, apotekselskapet Dermoapo og hudpleieskolen Hudpleieakademiet. Hilde Midthjell var eneeier og leder i konsernet. I 2009 solgte hun Dermagruppen for 500 millioner kroner. I 2004 ble hun av Veuve Clicquot kåret til årets forretningskvinne i Norge.  Fra 2010 var hun deleier og fra 2013-2018 heleier og daglig leder av Dale of Norway, hvor selskapet gjennomgikk en større moderniseringsprosess og gikk fra underskudd til overskudd. I 2018 solgte hun Dale of Norway til det nordiske investeringsselskapet Altor, som bl.a. eier Rossignol Group. 

I dag driver Hilde Midthjell investeringsselskapet HiMi Invest, eiendomsselskapet HiMi Eiendom og stiftelsen HiMi Foundation.

## Referanser
Thomas Thomasen Bisp

**Thomas Thomasen Bisp** (født 1780, død 22. juli 1822) var den siste forbryter som ble henrettet i Hjørring i Nordjylland. 

## Historie
Thomas var i Sønder Øksne blitt gift med Maren Justdatter omkring 1804. De fikk fem barn sammen, og levde i 16 år i et tilsyneladende harmonisk ekteskap. I 1817 fikk de en ny tjenestepike på gården, den 24-årige Ane Margrethe Christensdatter. Thomas' øyne falt på tjenestepiken, og de innledet et forhold. For at de to skulle kunne gifte seg, anskaffet Thomas i 1821 rottekrutt (rottegift), som han strødde ut på en brødskive, smurte smør over og ga til sin kone, som døde få dager senere. 

For sin udåd ble Thomas dømt til å bli henrettet, først ved å bli knepet med glødende tenger tre ganger, dernest til å få sin høyre hånd avhugget, for til sist å bli halshugget og lagt på hjul og steile. Han ble dog benådet av kongen, som mente at knipningene og håndavhuggingen ikke var nødvendig.  

Thomas' legeme forsvant fra retterstedet natten mellom 23. og 24. juli. Antagelig ble det fjernet av slektninger for å unngå den vanærende ustilling på hjul og steile. 

Tjenestepiken Ana Margrethe ble dømt til livsvarig tukthusarbeide i Viborg tukthus, men ble etter 17 år benådet av kong Frederik VI. Først fødte hun dog en datter, hvis far hun  utla til å være Thomas.

I forbindelse med veiarbeide i år 1900, ble Thomas Thomasen Bisps skjelett med en nagle igjennom kranriet funnet, og det har siden befunnet seg på Vendsyssel Historiske Museum.

## Eksterne lenker

* Vendsyssel historiske musum og historisk arkiv
* jaos.dk
Oleksandr Mojisejenko

**Oleksandr Oleksandrovytsj Mojisejenko**, ukrainsk Олександр Олександрович Моїсеєнко, (født 1980) er en ukrainsk sjakkspiller og vinner av Arctic Chess Challenge 2007.

## Eksterne lenker
*
Sergej Sjipov

**Sergej Sjipov** (født 1966) er en russisk sjakkspiller og vinner av Arctic Chess Challenge 2006.

## Eksterne lenker
*
Igor Kurnosov

**Igor Kurnosov**, russisk: Игорь Курносов (født 30. mai 1985 i Tsjeljabinsk, død 8. august 2013 samme sted) var en russisk stormester sjakk. I 2008 vant han Arctic Chess Challenge. Han vant også Hastings Masters turneringen i 2008/9.

På FIDE Elo ratingliste fra november 2009 hadde Kurnosov en rating på 2666. Kurnosov døde i en bilulykke den 8. august 2013 i en alder av 28 år.

## Bemerkelsesverdige partier
* Igor Kurnosov vs Marat Dzhumaev, 2. Agzamov minneturnering 2008, Pirc Defense: Byrne Variation (B07), 1-0

Et nylig spilt parti ved Aeroflot Open in Moskva mot toppseedede Mamedjarov... vant etter 21 trekk—nok til at Mamedjarov avgir en (ubegrunnet) klage om juks.
* Shakhriyar Mamedjarov vs Igor Kurnosov, Aeroflot Open 2009, Neo-Grünfeld Defence: Goglidze Attack (D70), 0-1

## Referanser


## Eksterne lenker
* 
* Igor Kurnosov hat 365Chess.com
* Intervju med Igor Kurnosov
Gunung Kinabalu

**Gunung Kinabalu** er et fjell i delstaten Sabah i den malaysiske delen av Borneo. Fjellet ligger i fjellkjeden Crocker og er med sine  det høyeste punktet i Malaysia og på Borneo. Kinabalu er også blant de høyeste i Sørøst-Asia.  

Kinabalu er et populært mål for fjellklatrere og regnes som svært enkelt å bestige uten utstyr eller klatreerfaring med flere stier som går opp til toppen av fjellet.  Fjellskråningene har et rikt dyre- og planteliv, og er vernet som en del av Kinabalu nasjonalpark. 

## Se også
* Liste over Malaysias høyeste fjell

## Noter


## Referanser
Frida Ånnevik

**Frida Ånnevik** (født 1984) er en norsk artist fra Hamar.

Hun vant Grappas debutantpris i 2009, og ga ut debutalbumet *[[Synlige hjerteslag]]* året etter. Albumet fikk 10 av 10 poeng på NRK P1-programmet *[[Norsk på norsk]]*. Hun vant Tekstforfatterfondets lyspunktpris for 2010, en debutantpris som deles ut av NOPA. For albumet ble hun dessuten nominert i to kategorier foran Spellemannprisen 2010: årets nykommer og viser. I 2011 ble hun tildelt Vidar Sandbecks kulturpris.

I 2013 ga hun ut albumet *[[Ville ord]]*. For albumet vant hun Spellemannprisen 2013 i klassen tekstforfatter og ble i tillegg nominert i klassen viser. I 2014 ble hun tildelt Neshornet, avisen *[[Klassekampen]]*s kulturpris. Sammen med In The Country ga hun ut albumet *Skogens sang* i 2014. Albumet ble nominert til Spellemannprisen 2014 i åpen klasse. Hun ga ut albumet *Her bor* i 2016, og vant for det Spellemannprisen 2016 i klassen «Viser». Hun vant ytterligere to Spellemannpriser for sine to neste album, *Flyge fra* under Spellemannprisen 2017 og *Andre sanger* under Spellemannprisen 2019, begge i kategorien viser.

Frida Ånnevik har også sunget duetter med flere kjente artister, som i 2002 med Guren Hagen på «Vakre du», fra albumet *Herbarium 2, de beste.* Hun samarbeidet med Don Martin på låten «Hvis linjene kunne snakke», som er en del av albumet *Løvehjerter blant slangene i en tigerstad* fra 2016, på «Det hev ei rose sprunge» på Odd Nordstoga & Det Norske Kammerorkester sitt album *Jul* fra 2018. Frida Ånnevik og Chris Holsten ga ut singelen «Hvis verden» den 10. april 2020 som ble en stor hit i Norge, under koronapandemien. Den vant Spellemannprisen for Årets låt 2020.

Hun spiller rollen som lærerinnen i familiefilmen *[[Dancing Queen (film)|Dancing Queen]]* fra 2023 og samme år var hun med på albumet *Møtested – en hyllest til Anne Grete Preus* hvor hun sang «Vrimmel».

## Familie
Ånnevik er datter av visesangeren Tor Karseth.

## Diskografi
### Studioalbum
* 2010: *[[Synlige hjerteslag]]*
* 2013: *[[Ville ord]]*
* 2016: *Her bor*
* 2017: *Flyge fra*
* 2019: *Andre sanger*
* 2024: *VI*

### Album sammen med andre artister
* 2014: *Skogenes sang* – med In the Country
* 2014: *Lyden av Prøysen* - med Helge Lien og Sigurd Hole

## Priser og nominasjoner

## Referanser


## Eksterne lenker
* 
* 
* 
*
Aleksandr Khalifman

**Aleksandr Valerjevitsj Khalifman** (russisk: Александр Валерьевич Халифман; født 18. januar 1966 i Leningrad) er en sovjetisk og russisk sjakkspiller, Stormester i sjakk og FIDE-Verdensmester av jødisk avstamning

Khalifman lærte å spille sjakk av sin far da han var 6 år gammel.

Khalifman har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

## Stormester i sjakk
Han oppnådde stormestertittelen i sjakk i 1990 etter blant annet å ha vunnet New York Open 1990 foran mange sterke spillere.

## Verdensmester i sjakk 1999
Khalifman gjorde sin livs prestasjon ved å vinne FIDE-VM i sjakk 1999 i Las Vegas. Han beholdt tittelen FIDE-verdensmester i sjakk til neste VM, VM i sjakk 2000.

Da Khalifman vant verdensmesterskapet var han rangert som nr. 44 i verden etter FIDE sitt FIDE-ratingsystem. Dette ble sammenlignet med den «klassiske» verdensmesteren i sjakk, Garri Kasparov, som på samme tid var nr. 1 etter ratingen. Khalifman sa etter turneringen: «Ratingsystemet virker perfekt for spillere som deltar bare i lukkede turneringer alle mot alle. Jeg tror de fleste av dem er overratet. Organisatorene inviterer de samme spillere om og om igjen fordi de har høy rating og det bidrar til at ratingen deres holder seg høy.» Kanskje som et svar på dette ble Khalifman invitert til den neste superturneringen i Linares. Der klarte han seg bra, men kom etter Kasparov som delte førsteplassen.

Khalifman nådde sitt høyeste FIDE-ratingtall 1. oktober 2001 med 2702.

## Turneringsresultat
Khalifman vant juniormesterskapet for Sovjetunionen for 1982, 
og for 1984,

Han vant videre Moskva-mesterskapen 1985 og 1987, turneringen i Groningen 1990, Ter Apel 1993, Eupen Chess Open 1994, St. Petersburg Open 1995, Den russiske mesterskapet 1996, St. Petersburg 1997, Aarhus 1997, VM for landslag i Luzern 1997, Bad Wiessee 1998, Corus 2000 og sjakk-OL 2000.

## Sjakktrener
Sammen med treneren sin, Genadij Nesis, driver han et sjakkakademi i St. Petersburg, kalt «The Grandmaster Chess School». Der trener han spillere fra hele verden etter mottoet: «sjakk = intellekt + karakter».

## Minneverdige partier
* Bogdan Lalic - Alexander Khalifman, Anibal Open 1997, Akseptert Benko-gambit, Dlugy-varianten (A57), 0-1
* Alexander Khalifman - Liviu Dieter Nisipeanu, FIDE-VM 1999, Katalansk opning, lukka variant (E01), 1-0
* Alexander Khalifman - Evgenij Bareev, Corus 2002, Fransk parti, Rubinstein-varianten, Blackburne-forsvaret (C10), 1-0

## Referanser


## Eksterne lenker
* 
* Biografi
* Stillinger fra Alexander Khalifman sine sjakkparti
* Intervju med Aleksandr Khalifman fra2005
* Intervju med Aleksandr Khalifman fra 2008
Ring (smykke)

En **ring** er et smykke som kan settes på en finger, tå, rundt en arm, en ankel, halsen og i nesen eller ørene.. Ringer har vært laget i alle metaller og skåret ut i ben, edelstener, glass og lignende. Fra gammel tid i Orienten og Europa er fingerring den formen som er best kjent. Både funn og litterære kilder viser at ringen har vært mer brukt enn andre smykker som symbol og tegn på rang.

I skjønnlitteraturen er ringer ofte forbundet med åndelige eller overnaturlige krefter.

## Bruk
Ringer brukes som pyntegjenstand, for å vise rikdom, eller som symbol på ekteskap (giftering), fremragende prestasjon (eksamensring), høy status eller autoritet, medlemskap i en organisasjon, eller lignende. 

Det er vanlig å ta av seg ringen på kveldstid før man skal sove, samt når man skal gjøre visse aktiviteter som kan føre til ekstra slitasje på ringen eller aktiviteter hvor det er forbundet med fare å ha på seg ring. For eksempel kan det være lurt å ta av ringen før vannsport (bading, kajakk, surfing, båt, osv.) ettersom fingrene da har en tendens til å krympe og det er større fare for å miste ringen. Ved hagearbeid kan det være lurt å ta av seg ringen ettersom jord og sand kan slite på ringens overflate. Rengjøring med sterke kjemikalier kan endre utseendet på ringen, særlig på diamanter og andre juveler. Styrketrening med for eksempel manualer kan slite på overflaten til metallet.

## Sikkerhet
Å gå med ring kan i noen tilfeller føre til skade dersom ringen er laget av et materiale som er sterkere enn hånden og henger seg fast i noe, hvilket kan medføre små sår, større skader eller til og med amputering. Eksempler kan være om en ring henger seg fast i roterende maskineri, eller til og med en person som faller og hvor ringen hekter seg fast på et objekt (skuff, rekkverk, eller lignende). På grunn av dette krever noen arbeidsplasser at de ansatte tar av ringer midlertidig enten når enkelte typer oppgaver skal utføres eller når man befinner seg i et spesielt område på arbeidsplassen.

Det anbefales generelt å ta av ringer når man skal operere maskineri eller driver idrett.

## Se også
* Giftering
* Signetring
* Eksamensring

## Referanser
Justine Cathrine Rosenkrantz

**Justine Cathrine Rosenkrantz** (født 1659, død 1746 i Rønne) var en dansk-norsk baronesse til Rosendal og spion, utplassert hos Christian 5.s tyske dronning Charlotte Amalie. 

## Historie
Hun var datter av stiftsamtmann og baron Ludvig Holgersen Rosenkrantz og Karen Axelsdatter Mowat. Omkring 1680 ble hun hoffdame hos den kalvinist-tro dronning Charlotte Amalie. Kongens elskerinne Sophie Amalie Moth hadde sammen med andre av dronningens fiender plassert den lutherske Rosenkrantz hos dronningen. Påskuddet var at dronningen ikke burde omgås bare damer fra sitt eget trossamfunn, men den egentlige hensikten var å få plassert en spion i dronningens nærhet. 

Justine Cathrine skal ha vært rett person til den oppgaven. Gustav Ludvig Wad skriver i *[[Dansk biografisk Lexikon]]*: «*... man næppe kunde finde en til en saa hæslig Rolle mere skikket Kvinde; med et stygt Ydre forbandt hun mange slette Egenskaber;...*» Hun skildres videre som en nederdrektig person, overlegen og uforskammet i sin opptreden overfor dronningen, som måtte holde ut med henne i 19 år.

## Kjærlighet og rottekrutt
Kammerjunker Friedrich Emanuel von Kötschau ved dronningens hoff viet henne slik oppmerksomhet at Justine Cathrine omsider falt for ham. Da hadde kammerjunkeren fått større interesse for en annen hoffdame, Anna Emilie von Dalwig. Justine Cathrine ble rasende over denne ydmykelsen, og fikk idéen til å skaffe seg av med rivalinnen. 

Etter et par måneders forberedelse rørte hun den 17. mars 1699 «rottekrutt» (rottegift, dvs. arsenikk) i jomfru Dalwigs rissuppe. Dalwig ble svært syk, men overlevde, og Justine Cathrine viste henne stor medfølelse i sitt forsøk på å dekke over handlingen. Den ble llike fullt oppdaget. Ved en kommisjonsdom fikk hun den 17. april sin dødsdom. Kongen mildnet dette til livsvarig fengsel, først i Hammershus på Bornholm, og siden til tvunget opphold i Rønne. 

I 1726 arvet hun etter sin bror Axel Rosenkrantz gården Hovland i Norge, som hun siden avstod til søsterens stesønn Jørgen Otto Coucheron, mot at hun selv fikk en livrente på femti riksdaler. Hun døde på¨Bornholm, og ble begravet 1. august 1746, 87 år gammel. Hun skal til det siste ha bevart sin *orgueil de [[Lucifer]]* (= djevelske arroganse).

## Referanser
Erik Lundin (sjakkspiller)

**Erik Lundin** (født 2. juli 1904 i Stockholm, død 5. desember 1988), var en svensk stormester i sjakk og en av Sveriges beste sjakkspillere gjennom tidene.

Lundin inmledet sin sjakkarriere 1924 og var i drøyt fem tiår en av Sveriges fremste sjakkspillere. Han ble svensk mester sju ganger (1941, 1942, 1944, 1945, 1960, 1961, 1964). Lundin spilte i ni sjakkolympiader fra 1930 til 1960. Sin høyeste rating oppnådde Lundin i 1946 da han var ranket som nr. 15 i verden.

Lundin var i hele sitt liv medlem av sjakklubben Wasa SK.

I januar 1935 tok Lundin over som eier og redaktør for Tidskrift för Schack. Han innehadde posten fram til 1957 da tidsskriftet ble kjøpt av Sveriges Schackförbund.

Lundin ligger begravd på Norra begravningsplatsen i Solna. På steinen finnes foruten navn og datoer også en sjakkspringer innhugget.

## Bibliografi
* *Erik Lundin spelar upp sina schackminnen 1924-1979*, 1979

## Referanser


## Eksterne lenker
* 
* Biografi
State Grid Corporation of China

**State Grid Corporation of China** (**SGCC**)  (forenklet kinesisk: 国家电网公司) er Folkerepublikken Kinas og verdens største elektrisitetsselskap (2010). Det har hovedsete i bydistriktet Xicheng i Beijing. 

## Referanser


## Eksterne lenker
*
Brennsletten

**Brennsletten** er en gård og et stedsnavn i bygda Vågå i Gudbrandsdalen.

Gården ligg på 700 moh. og ble bygd på udyrka jord i 1922.
Gården har 120 dekar jord, 10 dekar beite, 50 dekar skog, 250 dekar til annen produksjon. Det finnes 11 melkekyr og 8 ungdyr på gården. Det første våningshuset er bygd i 1922 og var den gang på 4x5 meter. Et nytt og forbedre våningshus vart bygd i 1946. Fjøs ble bygget i 1922 og siste modernisering i 1968. De to stabburene på gården er fra 1922 og 1991. Redskapshus er fra 1974 og garasjen fra 1964. 
Gården kjøpte inn bygdas fyste traktor i 1954 av merket Fordson 1921 modell. 

Navnet Brennsletten kommer av at eierne måtte brenne ned vegetasjonen på sletten i skogen der husene senere ble plassert for å fordrive den store mengen av orm som befant seg på området man ønsket å dyrke opp jorden.Etter dette fikk gården kallenavnet Brennsletten på folkemunne, og dette navnet ble senere tatt som det nye gårdsnavnet.
Neptune Network

**Neptune Network** er en internasjonal miljø og menneskerettighetsorganisasjon med hovedsete i Oslo. Organisasjonen holder fast ved at at havet ikke er en søppelplass for fortidens, dagens og fremtidens miljøsynder. Miljøgifter skal unngås, og om de oppstår, skal de tas hånd om med moderne teknologi. De forpliktende nasjonale og internasjonale avtalene om ikke å bruke havet som giftlager må følges.

## Arbeidsmetode
Neptune Network er nettverksbasert og består av enkeltpersoner, organisasjoner, forskere, næringsliv, forvaltning og politikere. Stiftelsen arbeider synlig gjennom aksjoner, og usynlig via mange kanaler på kryss og tvers av etablerte skillelinjer. 

Den 18. november 2011 gjennomførte organisasjonen en aksjon rettet mot fiskeriminister Lisbeth Berg-Hansen, som de mener ikke gjør nok for å stanse utbredelsen av kongekrabbe i norske farvann.

## Referanser


## Eksterne lenker
* Neptune Network
Bulgaria under Sommer-OL 1988

**Bulgaria under Sommer-OL 1988**. 171 sportsutøvere, 104 menn og 67 kvinner, fra Bulgaria deltok i seksten sporter under Sommer-OL 1988 i Seoul. De kom på sjuendeplass med ti gull-, tolv sølv- og tretten bronsemedaljer. Vasil Etropolski var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Mario Monticelli

**Mario Monticelli ** (født 16. mars 1902, Venezia, død 30. juni 1995, Milano) var en italiensk sjakkspiller.
 
I 1922 vant han i Roma (ITA-ch Univ). I 1925 vant han i Bologna. I 1926 fikk Monticelli delt 1.-plass med Ernst Grünfeld i Budapest. I 1929 tok han 11.-plass i Budapest (José Raúl Capablanca vant). I 1929 delte han 4–5.-plassen i Barcelona (Capablanca vant). I 1930 tok han 14.-plass i San Remo (Aleksandr Alekhin vant).
I 1933 vant Monticelli i Milano (Padulli Memorial). I 1934 tok han 8.-plass i Syracuse (New York) (Samuel Reshevsky vant). I 1938 delte han 1.-plassen med Erich Eliskases i Milano.

Monticelli var italiensk mester i 1929, 1934, og 1939. Han var blant dem som ble utnevnt til internasjonal mester i sjakk (IM) i 1950, da denne tittelen ble offisielt innført av FIDE. I 1985 ble han så utnevnt til æres-stormester.

Han er eponymet til Monticelli-fellen, en sjakkåpningsfelle i Bogoindisk forsvar.

## Referanser


## Eksterne lenker
* 
* Mario Monticelli hos 365Chess.com
Lloyd Fredendall

**Lloyd Fredendall** (født 28. desember 1883 i Cheyenne i Wyoming i USA, død 4. oktober 1963 San Diego i California) var en amerikansk general under den andre verdenskrig.

## Liv og virke
### Bakgrunn
Lloyds far var Livingston Fredendall (født 7. desember 1846, død 6. februar 1935), som var i aktiv tjeneste i US Army da Lloyd ble født. Han kjempet blant annet under den spansk-amerikanske krigen som pågikk mellom april 1898 og frem til desember 1898. 

På grunn av farens tjeneste i militæret fikk sønnen Lloyd tilbud om å studere ved United States Military Academy i West Point i delstaten New York. Lloyd gjorde det dårlig i enkelte fag, og hadde en generell dårlig oppførsel ved West Point. Som resultat ble han sendt bort fra akademiet etter bare ett semester.

Hans mor klarte å overbevise en senator om å få han opptatt på West Point igjen det neste året, men han droppet ut igjen kort tid senere. Selv om senatoren fortsatt var villig til å nominere ham for ett tredje forsøk, så ble senatorens tilbud denne gangen avslått av akademiet. Fredendall tok i stedet kvalifiserende eksamen i 1906 mens han studerte ved Massachusetts Institute of Technology. 

### Militær
Den 13. februar 1907 kom Fredendall inn i hæren som sekondløytnant i infanteriet.

Etter endt tjeneste på Filippinene ble Fredendall sendt ut til Frankrike med den 28. infanteriregiment i august 1917 der han hadde en rekke oppdrag på Hærens utenlandske skoler. Han fikk snart rykte på seg til å være en utmerket lærer, trener og administrator av troppene, og han ble forfremmet til midlertidig oberstløytnant.

I desember 1939 ble Fredendall forfremmet til brigadegeneral, og var utstasjonert sammen med 5. infanteridivisjon. I oktober 1940 ble han forfremmet til generalmajor og kommandant for den 4. infanteridivisjon fra oktober 1940 og til juli 1941. 

Fredendall er best kjent for sin rolle under Operasjon Torch i Nord-Afrika i november 1942, og for sin kommando over de amerikanske styrkene i den tidlige fasen av den allierte innrykking inn i Tunisia. I februar 1943 ble hans styrker beseiret av de tyske soldatene som sto under ledelse av den tyske feltmarskalk Erwin Rommel og generaloberst Hans-Jürgen von Arnim i slaget ved Kasserinepasset. Etter dette tilbakeslaget ble Fredendall løst fra kommandoen over styrkene i Nord-Afrika av general Dwight D. Eisenhower, og ble erstattet av George Smith Patton i mars 1943. 

Fredendall ble forfremmet til generalløytnant i juni 1943, og overtok kommandoen over U. S. Second Army og ble tatt imot i hjemlandet som en helt.

Lloyd Fredendall døde i San Diego i California den 4. oktober 1963, i en alder av 80 år. Han ble gravlagt ved Fort Rosecrans National Cemetery, sammen med sin kone Crystal Chant Fredendall (23. juli 1890 – 30. april 1972).

## Litteratur
* Martin Blumenson: *Kasserine Pass. Rommel's bloody, climactic battle for Tunisia*. Cooper Square Press, New York 2000, ISBN 0-8154-1099-9.
* Vincent M. Carr: *The Battle of Kasserine Pass: An Examination of Allied Operational Failings*. Air Command and Staff College – Air University, Maxwell 2003 online, lest 10. mai 2018.

## Referanser
Byåsen skolemusikkorps

**Byåsen Skolemusikkorps** ble stiftet 23. april 1948 og består i dag av 115 spillende musikanter fordelt på aspirantkorps, juniorkorps og hovedkorps. Korpset holder til i Trondheim, og består av elever fra skolene Dalgård, Stavset, Hallset og Byåsen.

Korpset har deltatt i alle kretsmesterskapene i Trøndelag helt siden disse mesterskapene ble startet i 1974. Korpset har gjennom alle disse årene alltid deltatt i 1.divisjon med et imponerende antall førsteplasser, senest i 2025. 

I nasjonal sammenheng har korpset deltatt i NM for skolekorps flere ganger, med en beste plassering med 3.plass (94,5 poeng) i 1.divisjon i 2017.

Siden etableringen i 1948 har korpset kun hatt fem dirigenter. Dag Helle Bysting ga dirigentpinnen videre til Nicolai Kjenstadbakk Berg i 2025, etter 19 år som dirigent for hovedkorpset. 

## Eksterne lenker
* 
*
Susanne Boucher

**Susanne Boucher** (født 1997) er en norsk skuespiller. Hun debuterte i rollen som Mari i filmen *[[Keeper'n til Liverpool]]*. 

I 2014 spilte hun Cecilie i filmen *[[Beatles (film)|Beatles]]*. I 2015 spilte hun Helene Hansteen i TV-serien Frikjent. Hun hadde også en liten rolle i VGTV-serien *[[Kasim Bæder]]*.

I 2018 gav Boucher stemme til karakteren Solveig Fia Bjørnstad i videospillet Battlefield V.

## Filmografi
### Film
**[[Keeper'n til Liverpool]]* (2010) - Mari
**[[Beatles (film)|Beatles]]* (2014) - Cecilie

### TV-serie
**[[Frikjent]]* (2015-2016) - Helene Hansteen

### Nett-TV
**[[Kasim Bæder]]* (2015) - Kathrine, sesong 2

### Videospill

*Battlefield V (2018) - Solveig Fia Bjørnstad

## Referanser


## Eksterne lenker
*
World Professional Boxing Federation

**World Professional Boxing Federation** (**WPBF**) er et forbund innen proffboksing, etablert i 2001.

Organisasjonen har sin opprinnelse tilbake til en super tungvektskamp mellom Mitch Green og Danny Wofford 9. mars 2002, via forgjengerne World Boxing Syndicate (WBS) og World Boxing Empire (WBE). I 2005 ble WBE slått sammen med United States Boxing Council (USBC), og fikk det nye navnet World Professional Boxing Federation 6. juli 2006. 

Cecilia Brækhus tok VM-tittelen i weltervekt fra svenske Mikaela Lauren 30. oktober 2010, og var med det verdensmester innen fire forbund.

## Eksterne lenker
*
Sør-Korea under Sommer-OL 1988

**Sør-Korea under Sommer-OL 1988**. 401 sportsutøvere, 269 menn og 132 kvinner fra Sør-Korea deltok i tjuesju sporter under Sommer-OL 1988 i Seoul. Sør-Korea ble fjerde beste nasjon med tolv gull-, ti sølv- og elleve bronsemedaljer. Jo Yong-cheol var landets flaggbærer under åpningsseremonien.

## Medaljer

## Medaljevinnerne
Matthäus Hetzenauer

**Matthäus Hetzenauer** (født 23. desember 1924 i Brixen im Thale, Østerrike, død 3. oktober 2004 samme sted) var en østerriksk skarpskytter som tjenestegjorde for tyske Wehrmacht under andre verdenskrig. Han var ved 3. bergdivisjon som hovedsakelig var stasjonert på Østfronten under krigen.

Hetzenauer trente som skarpskytter fra 27. mars til 16. juli 1944. I denne perioden brukte han mange forskjellige typer skarpskyttergeværer. Den 6. november 1944 fikk han traumer og søvnproblemer på grunn av kraftig artilleriild, og han fikk permisjon. Ved flere anledninger samarbeidet han med skarpskytteren Josef Allerberger. De to drepte mange sovjetiske soldater sammen.

Han ble kreditert med 345 bekreftede drap i løpet av krigen. De fleste av disse var sovjetiske soldater, men det fantes også amerikanere og briter blant dem. Hans lengste bekreftede avstand som han hadde drept fienden på, var på omkring 1100 meter.  

Han ble belønnet med både Jernkorset og Jernkorsets ridderkors.  

Hetzenauer ble tatt til fange av sovjetiske tropper og måtte sone fem år i dårlige forhold i sovjetiske fangeleirer før han ble sluppet fri. 

Han døde i 2004, etter flere år med sykdom og sviktende helse.

## Referanser
Kim Mi-sook

**Ki Mi-sook** (født 10. juni 1962), sørkoreansk håndballspiller som deltok i de olympiske leker 1984 i Los Angeles og 1988 i Seoul

Mi-sook ble olympisk mester i håndball under Sommer-OL 1988 i Seoul. Hun var med på det sørkoreanske laget som vant håndballturneringen for damer foran Norge og Sovjetunionen

I finalerunden som besto av fire lag, vant de to kamper, de slo Norge med 23-20 og Sovjetunionen med 21-19 men tapte kampen mot Jugoslavia med 19-22. De vant finalegruppen med fire poeng foran Norge og Sovjetunionen som begge fikk tre poeng.

## OL-medaljer
*  1988  Seoul -  **Gull** i håndball, damer  Sør-Korea 
*  1984  Los Angeles -  Sølv i håndball, damer  Sør-Korea

## Eksterne lenker
*
Dag (TV-serie)

***Dag*** er en norsk komiserie som gikk på TV 2 fra 2010 til 2015. Serien handlet om samlivsterapeuten Dag (Atle Antonsen) som ikke hadde særlig tro på mennesker eller ekteskapet.

Serien vant fem Gullrute-priser; Tuva Novotny ble kåret til beste kvinnelige skuespiller i 2011, Anders Baasmo Christiansen ble beste mannlige skuespiller i 2011 og 2012 mens Øystein Karlsen og Kristopher Schau vant fagprisen for beste manus i 2012 og 2013. Atle Antonsen vant klassen beste mannlige artist, revy og komedie for serien under Komiprisen 2012 mens serien ble kåret til beste komedie under Nordiske seriedager Awards i 2016.

## Handling
Dag (Atle Antonsen) er en samlivsterapeut som ikke har særlig tro på mennesker eller ekteskap. Han bor isolert og alene, og mener at alle egentlig burde omfavne denne levemåten. Mens Dag gjør sitt beste for å holde sin anonyme og tilbaketrukne livsstil intakt må han slite med sin håpløse venn Benedict, sin følsomme søster Marianne, psykopatsekretæren Malin og utallige sprø pasienter. Alt forandrer seg likevel, da Mariannes venn Eva plutselig en dag dukker opp og endelig setter litt følelser i sving hos ellers så kalde Dag.

## Rolleliste

## Priser og nominasjoner

## Referanser


## Eksterne lenker
*
Skihopping under Svenska Skidspelen

Dette er en oversikt over de tre første plassene i alle **spesialhopprenn for senior under [[Svenska Skidspelen]]**, samt ski-VM som har blitt arrangert i Falun.

Svenska Skidspelen ble første gang arrangert i Sundsvall i 1947. Siden 1959 har de hovedsakelig blitt arrangert fast i Falun. De fleste hopprennene i Svenska Skidspelen har vært en del av verdenscupen siden den startet opp sesongen 1979/80. Ski-VM ble arrangert i Falun i 1954, 1974 og 1993, og tok da Svenska Skidspelens plass. Falun skal igjen arrangere VM i 2015.

Hopprennene i Falun ble holdt i Källviksbacken til og med 1971. Hoppbakkene på Lugnet i Falun ble åpnet i 1973. Andre hoppbakker som er brukt i Svenska Skidspelen er Hallstabacken i Sollefteå, Paglabacken i Boden, Hammarbybacken i Stockholm, Malmstabacken i Kiruna, Paradiskullen i Örnsköldsvik og Himlabacken i Lycksele.

Det ble ikke arrangert verdenscuprenn i spesielt hopp i Falun eller Svenska Skidspelen mellom 2002 og 2014.

## Resultater
**Sted** er bare angitt der hopprennet ikke har gått i Falun.

### Menn

### Kvinner

## Se også
*Svenska Skidspelen
*Lugnet

## Kilder
*Svenska Skidspelen: Pristagare i Svenska Skidspelen 
*FIS: Resultater (Falun)
*Adam Kwieciński: Resultater (besøkt 25. august 2015)

## Eksterne lenker
* SVT: Backhoppning i Svenska skidspelen i Falun 1960 (video, 25. januar 1960)
Sulo Kolkka

**Sulo Kolkka** (født 20. desember 1904 i Säkkijärvi i Finland, død 21. august 1988 i Finland) er mest sannsynlig en fiktiv karakter, som sies å ha vært en finsk skarpskytter under den andre verdenskrig, med over 400 bekreftede drepte fiender.

Ifølge noen fortellinger, ble Kolkka født i Säkkijärvi, Sør-Karelen og døde i Kangasala. Kolkka er ofte rapportert å ha drept over 400 soldater og offiserer fra den sovjetiske røde arme, i løpet av 105 dager i den finsk-sovjetiske vinterkrigen. Derfor ville han være den andre dødeligste skarpskytteren i den finske hæren både under vinterkrigen mot Sovjetunionen og under den andre verdenskrig, etter Simo Häyhä.

Hans navn er ikke nevnt noen steder i krigsarkivene til det finske militæret, aviser eller magasiner i denne epoken. Hans navn er vanskelig å finne selv i etterkrigstidens fiktive krigslitteratur, og det eksisterer ingen kjente fotografier av ham. Sammenlignet med legendariske skarpskyttere som man vet eksisterer og som ble brukt mye i reklameøyemed, er det rimelig å anta at det ikke eksisterte noen skarpskyttere ved navn Sulo Kolkka.
Unabhängige Historikerkommission – Auswärtiges Amt

**Unabhängige Historikerkommission – Auswärtiges Amt***,* tysk for **Den uavhengige historikerkommisjonen for Tysklands utenriksdepartement,** ble nedsatt 11. juli 2005 av daværende utenriksminister Joschka Fischer, for å undersøke Utenriksdepartementets og Utenrikstjenestens historie under nasjonalsosialismen og i Forbundsrepublikken Tyskland. Forskningsresultatene ble 21. oktober 2010 utgitt i bokform. Historikerkommisjonens arbeid avdekket at det tyske utenriksdepartementet var systematisk delaktig i jødeforfølgelsene under den andre verdenskrigen. Diplomatenes karrière fortsatte uten avbrudd etter 1945.

## Litteratur
* Eckart Conze, Norbert Frei, Peter Hayes og Moshe Zimmermann: *Das Amt und die Vergangenheit. Deutsche Diplomaten im Dritten Reich und in der Bundesrepublik*. Karl Blessing Verlag, München 2010, ISBN 978-3-89667-430-2

## Referanser
Aage Andersen

**Aage Andersen** (født 1949) er fagforeningsleder i Orkla og konserntillitsvalgt i Borregaard fabrikker og styremedlem i Orkla ASA. 
Han er tidligere leder for Borregaard Jern og metallarbeiderforening. Han er også leder av AS Folkets hus i Sarpsborg og leder av byens samarbeidskomité mellom LO og Det norske Arbeiderparti. 

## Referanser
Nina Nordal Rønne

**Nina Nordal Rønne** (født 1972) er en norsk illustratør og barnebokforfatter.  

Hun studerte idéhistorie og medievitenskap ved Universitetet i Oslo, og siden animasjonsfilm ved Høgskolen i Volda med praksis ved Den Danske Filmskole. Etter studiene har hun jobbet som fast tegner for *[[Si ;D]]* i *[[Aftenposten]]* fra 2007 til 2010 og som frilans illustratør. Hun har laget bildebøkene *Tiloversmari* (2014) og *Grå* (2017), begge utgitt på Magikon forlag.

Rønne er medlem i Grafill, Tegnerforbundet og Norske Billedkunstnere.

## Bibliografi
* *Tiloversmari*, barnebok, Magikon (2014)
* *Grå*, barnebok, Magikon (2017)

## Referanser


## Kilder
*Presentasjon av Nina Nordal Rønne i Forfatterkatalogen på Forfattersentrums nettsider

## Eksterne lenker
* 
* Nina Nordal Rønne som «Månedens illustratør» på Norsk barnebokinstitutts nettsider i desember 2017 og januar 2018
Kunfehértó

**Kunfehértó** er en landsby i Bács-Kiskun, et fylke i det sørlige Ungarn. Landsbyen ligger midt mellom byene Kiskunhalas og Jánoshalma, ca 50km fra grensen til Serbia. På den ene kanten av landsbyen, som er den eneste veien inn til Kunfehértó, ligger jernbanestasjonen. Noen hundre meter utenfor den andre kanten av landsbyen finnes et område med sommerhus og en innsjø. Det ungarske ordet for innsjø er tó. I mange år hadde dette ferieområdet besøk av et høyt antall turister fra Tyskland, Nederland og Østerrike, men de siste ti årene har disse vært nesten fraværende grunnet den økende interessen for Balatonsjøen og andre større reisemål i Ungarn forøvrig. Den årlige ølfestivalen med sine konserter, oppvisninger og fornøyelser tiltrekker likevel en stor mengde ungarere fra fylket og resten av landet.

Innbyggere i Kunfehértó livnærer seg for det meste på jordbruk, håndverk og gründervirksomhet.

På grunn av fraflytting til større byer har landsbyen opplevd en negativ befolkningsvekst de siste årene, og per 1. januar 2008 var det 2119 innbyggere.

## Historie
Det var først i 1948 at idéen om å etablere en bosetning ble offentliggjort. Før dette var området der landsbyen ligger i dag preget av beitemark og steppelandskap, også kalt puszta. Før man delte opp området i tomter i 1950, fantes det bare en jernbanestasjon og skole for bebyggerne i området. I begynnelsen, perioden 1950 til 1953 ble det bygget 180-190 hjem, mens rådhuset, barnehage og posthuset ble bygget de påfølgende årene. Etter at to forslag til navn på landsbyen ble presentert, ble Bácsfehértó valgt i 1951, men i 1952 ble dette endret til Kunfehértó.

## Referanser


## Eksterne lenker
* 
* Kunfehértó
Roy Blunt

**Roy Dean Blunt** (født 10. januar 1950 i Niangua i Missouri) er en amerikansk republikansk politiker.

Fra 2011 til 2023 representerte han delstaten Missouri i USAs senat. Fra 1997 til 2011 representerte han Missouris 7. kongressdistrikt i Representantenes hus. Distriktet ble regnet som det mest konservative i Missouri og bestod av den sørvestlige delen av delstaten.

Roy Blunt er far til Matt Blunt, som var Missouris guvernør fra 2005 til 2009. Han vokste selv opp med en far som var delstatspolitiker, i tillegg til å være melkebonde og kirkeaktiv sørstatsbaptist.

Roy Blunt er utdannet historiker. Fra 1993 til 1996 var han rektor ved Southwest Baptist University.

## Referanser


## Eksterne lenker
* U.S. Congressman Roy Blunt – kongresside
* Roy Blunt for Senate 
*
Lim Mi-kyung

**Lim Mi-kyung** (født 17. mai 1967), sørkoreansk håndballspiller som deltok i de olympiske leker  1988 i Seoul.
  
Mi-kyung ble olympisk mester i håndball under Sommer-OL 1988 i Seoul. Hun var med på det sørkoreanske laget som vant håndballturneringen for damer foran Norge og Sovjetunionen

I finalerunden som besto av fire lag, vant de to kamper, de slo Norge med 23-20 og Sovjetunionen med 21-19 men tapte kampen mot Jugoslavia med 19-22. De vant finalegruppen med fire poeng foran Norge og Sovjetunionen som begge fikk tre poeng.

## OL-medaljer
*  1988  Seoul -  **Gull** i håndball, damer  Sør-Korea

## Eksterne lenker
*
Erwin König

**Erwin König** er navnet på en oppdiktet dyktig skarpskytter som var medlem av tyske Wehrmacht og angivelig skal ha blitt drept av den legendariske sovjetiske skarpskytteren Vasilij Zajtsev under slaget om Stalingrad under den andre verdenskrig. Forfatteren Antony Beevor har påvist at hele historien er fiktiv, et propagandautspill fra sovjetiske myndigheter.

## Bakgrunn
König er nevnt både i Zajtsevs egne memoarer som kom ut like etter krigen og i William Craigs *Enemy at the Gates: The Battle for Stalingrad* som ble publisert i 1973. Zajtsev hevder at duellen mellom dem fant sted over en periode på tre dager i ruinene av det utbombede Stalingrad. I hans egne memoarer, refererer Zajtsev til ham som en tysk skarpskytter som heter Heinz Koning og han skal ha vært trener ved en snikskytterskole i Berlin, ifølge dokumenter som ble hentet fra jakken hans etter at han skal ha blitt skutt.

På det nasjonale forsvarsmuseet i Moskva henger det et gevær som angivelig skal ha tilhørt en skarpskytter fra Wehrmacht ved navn Erwin König. Under et besøk i Berlin skal Zajtsev ha blitt konfrontert av en kvinne som fortalte ham at hun var Königs datter, men sovjetiske myndigheter geleidet raskt Zajtsev ut av lokalet for å unngå noen form for konfrontasjon mellom dem.

Forfatteren Antony Beevor har påvist at hele historien er fiktiv, et propagandautspill fra sovjetiske myndigheter.

## I populærkultur
En fiktiv fortelling av duellen i filmen *Enemy at the Gates* skildrer Erwin König som leder for Wehrmachts snikskytterskole, som lå i Berlin under krigen. Han blir i denne filmen spilt av Ed Harris og han blir sendt til Stalingrad for å drepe sovjetiske snikskyttere. Opprinnelige skal han ha lykkes med å drepe minst fire av Vasilijs partnere, men til slutt ble han narret av den sovjetiske skarpskytteren. König ble avbildet som en hensynsløs bayersk aristokrat som tapte kampen mot gjeteren Vasilij Zajtsev. I filmen blir han drept ved Stalingrad togstasjon av Zajtsev.

## Referanser
Torsten og Wanja Söderbergs pris

**Torsten og Wanja Söderbergs pris** er en nordisk pris for utmerket design og kunsthåndverk. Prisen ble innstiftet *"för att åt Röhsska museet i Göteborg ge möjlighet att till främjandet av konsthantverk och konstindustri i Norden utdela en årlig belöning för nyskapande och framstående gärning inom konsthantverk och design"*. Prissum er på 1 million svenske kroner.

Prisen ble innstiftet i 1992 og ble utdelt første gang i 1994. I forbindelse med utdelingen gis vinneren anledning til å stille ut separatutstilling på Röhsska museet. Prisen deles ut av Torsten och Ragnar Söderbergs stiftelser.

## Prisvinnere

## Eksterne lenker
* Torsten och Ragnar Söderbergs stiftelser
* / Röhsska museet
Torbjørn Anderssen

**Torbjørn Anderssen** (født 3. mars 1976) er en norsk møbeldesigner. 

Anderssen er utdannet fra Kunsthøgskolen i Bergen 2002. Sammen med Andreas Engesvik og Espen Voll etablerte han i 2002 Norway Says. 

## Priser og utmerkelser
* Magasinbordet  *Papermaster* innkjøpt til Victoria and Albert Museum i London 
* 2003 Norsk Designråds merke for god design
* 2005 Norsk Forms pris for unge formgivere 
* 2007 Torsten og Wanja Söderbergs pris

## Referanser
Gjørmeedderkopp

**Gjørmeedderkopp** (*Erigonella ignobilis*) er en av edderkoppene i gruppen mattevevere og dvergedderkopper (Linyphiidae). 

## Utseende
Gjørmeedderkopp er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Den er en av dvergedderkoppene med lys «grålig» bakkropp, mørkere rødbrun forkropp og lysere rødlige bein.

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Erigonella'' (tysk)

## Eksterne lenker
* 
* Dvergedderkopper – edderkopper.net  (norsk)
Heggholmen fyr

**Heggholmen fyr** ligger på Heggholmen i indre Oslofjord, ved hovedinnseilingen til Oslo havn (Skibsløpet). Fyret er bygd som en hjørnelykt på en trebygning. På taket av bygget er det et tårn med tåkeklokke og nautofon. Fyrbygningen slik den er nå, er oppført i 1876 og bygd i sveitserstil. Fyret skiller seg i så måte fra de fleste andre trefyr i landet.

Men allerede i 1827 inngikk Christiania Havnecommision avtale med styrmann Svend Iversen som bodde her om at han på den vegg som vendte mot Nesodden skulle «indrette et Karnap Vindu med fornøden Skammel Indretning til Anbringelse af et saadant Lampefyr.» For dette skulle han få fire speciedaler samt råderett over «Hægholmen og tilliggende Herligheder til evig tid.» Fyret fikk elektrisk drift i 1928 som det første i Norge, og ble automatisert i 1959. Fyrvokterstillingen ble inndratt i 1972, og fyrstasjonen har siden vært ubemannet.

## Kulturminne
Heggholmen fyr er et kulturminne og har nummer 86144 i Riksantikvarens kulturminnebase.

## Se også
*Norske fyr

## Referanser


## Eksterne lenker
* 
* 
*
Nils Ketil Andresen

**Nils Ketil Andresen** (født 1962) er en norsk økonom, tv-produsent og daglig leder. Han har hatt flere lederstillinger i TV 2, hvor han var ansatt i over 20 år. Han var med å starte eget selskap i 2014. 

Andersen er utdannet siviløkonom fra Norges Handelshøyskole i 1989. Han jobbet tre år i TVNorge før han gikk til den nystartede kanalen TV 2 i 1992. I TV2 har han har vært researchsjef, planleggingssjef, direksjonssekretær, programredaktør, programdirektør og kanaldirektør. Han sluttet i TV 2 i 2014, og startet selskapet Nordic Screens (nå Snakk Kommunikasjon) sammen med Ivar Steen-Johnsen og Andreas Hatlevik.  

Det kan nevnes at han har vært produsent for enkelte episoder av den svenske krimserien ''Beck'' og medprodusent for spillefilmen *[[Ulvenatten (film)|Ulvenatten]]* fra 2008. 

## Litteratur

## Referanser


## Eksterne lenker
*
Ole Torberg Bjørnevik

**Ole Torberg Bjørnevik** (født 29. januar 1954) er en norsk skipsreder og investor som er eier av BOA-selskapene, tidligere Taubåtkompaniet.

Bjørnevik er utdannet kystskipper og revisor og flyttet fra Åfjord til Trondheim for å drive taubåtvirskomheten han hadde arvet. Bjørnevik eier et sekstitalls skip. Han etablerte Taubåtkompaniet i 1975 og har en av verdens største flåter av lektere til oljebransjen gjennom BOA-gruppen.

Ole T. Bjørnevik er luxembourgsk konsul i Trondheim.

## Referanser
Tønsberg Fotballklubb

**Tønsberg Fotballklubb** er en fotballklubb fra Tønsberg i Vestfold. 13. november i 1985 besluttet allidrettslagene  IF Tønsberg-Kameratene og Tønsbergs Turnforening å legge ned sine fotballgrupper, og dagen etter ble Tønsberg Fotballklubb stiftet.  

Klubben har i dag (2023) A-lag i 5. divisjon, der endte på 94. plass, av 97 lag, fra toppen av Tippeligaen til bunnen av 5. divisjon, og lag i aldersbestemte klasser.

## Eksterne lenker
*
Bonden i Vaterland

«***Bonden i Vaterland***» er et skillingstrykk. Alf Prøysen presenterte den i sin visespalte i «Magasinet for Alle» i 1956, og han forteller at det ikke var en av de mest kjente skillingsvisene.

## Teksten

**1.**I Vaterland har bøndene alltid vært glad,
og kommer de til byen de dit ned skal dra,
med pongen i lomma og hatten på snei,
for at å få seg en liten singdudelidei.

**2.**Thi Vaterland det vinker med dragende kraft,
og bonden har både penger og saft,
og derfor han rusler mot Vaterland i vei,
forat få kjøpe seg en liten singdudelidei.

**3.**Der treffer han alltid en pike så mild,
og da kan De tro at en bonde blir vill,
han river i bayer, ja sangen er grei,
for at få seg en liten singdudelidei.

**4.**Det tures i bayer og fin laddevin,
bonden han drikker seg full som et svin,
derpå så jenta han trekker i vei
hjem til en liten singdudelidei.

**5.**De arm i arm vandrer så gladelig hjem,
men før enn de så dit er nået frem
sin elskovstrang kan hun ei holde for seg
hun omfavner bonden singdudelidei.

**6.**Ja bonden blir het om sin kraftige barm
han svimler og føler seg gruelig varm,
men piken forsvinner ja den sak er grei
med penga og alt hans singdudelidei.


## Kilder
*De gamle visene 3 med Alf Prøysen, Forlaget For Alle, Oslo 1974
Jeg elsker den gamle, den vaklende rønne

«***Jeg elsker den gamle, den vaklende rønne***» er en gammel dansk folkelig vise. Rundt 1920 ble den bearbeidet av Olfert Jespersen, og denne versjonen ble populær etter at revyprimadonna Liva Weel tok den opp på sitt repertoar. Visa er også blitt spredt gjennom skillingstrykk.
Alf Prøysen presenterte den i sin visespalte i «Magasinet for alle» i 1956.

## Teksten

**1.**Jeg elsker den gamle, den vaklende rønne
det kjærlige hjem som min barndom meg bød,
der lærte jeg fra jeg begynte å skjønne
at nøysomhet krydrer den fattiges brød.

**2.**Der vokste jeg opp, og den fattige rønne,
var meg et palass, der var glede og ro,
jeg plukket ved sommer det frodige grønne,
og plantet det i vårt hjemlige bo.

**3.**Min fattige moder meg skremte og hygget,
jeg var hennes rikdom jeg var hennes skatt,
hun sørget med meg hver gang sorgene trykket
jeg var hennes glede ved dag og ved natt.

**4.**Hun kjempede for meg så trofast og stille,
vi varmet hinannen når vinden var streng.
Hun talte til meg bare ordene milde,
tok med meg ved sommer på mark og i eng.

**5.**Og alt hva seg rørte i verden der ute,
vårt hjem var det samme, den fattige vrå,
vi tittede ut av den solbrente rute
og følte oss rike, skjønt vi var så små.

**6.**Om dagen hun slet, for om aftenen at bringe
meg frukten av slitet, så satt vi og sang,
og sangen svang seg på englenes vinge
jeg husker de sanger så mangen gang.

**7.**Og siden når sorgene ville meg nage,
fløy tanken om trøst til mitt fattige hjem,
thi hver gang jeg tenkte min barndom tilbake
så minnes jeg hjemmet, det går ei av glem.

**8.**Jeg elsker dets stråtak, med moset det grønne
dets klinede vegge, dets vinduer små,
jeg elsker den gamle, den vaklende rønne,
men det kan I andre slett ikke forstå.


## Kilder
*De gamle visene 3 med Alf Prøysen, Forlaget For Alle, Oslo 1974
*Lystige viser 2, Politikkens forlag, København 1982